
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC



	Bucureşti,
	28 septembrie 2010

	Nr.
	26/ 1534 


AVIZ

asupra propunerii legislative pentru modificarea Legii nr.370 din 20 septembrie 2004 pentru alegerea Preşedintelui României
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură obişnuită, prin adresa nr. PL.x 435 din 1 septembrie 2010, cu propunerea legislativă pentru modificarea Legii nr.370 din 20 septembrie 2004 pentru alegerea Preşedintelui României.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă mai sus menţionată în şedinţa din 28 septembrie 2010.

În urma finalizării dezbaterilor, membrii comisiei au hotărât, cu majoritate de voturi, avizarea favorabilă a propunerii legislative cu amendamentele prevăzute în anexa la prezentul aviz. 
    PREŞEDINTE



   
SECRETAR


SULFINA BARBU

  
GHEORGHE CIOCAN
Întocmit,
Consultant, Nicoleta Toma
Anexa

Amendamente admise

	Nr.

crt.
	Text propunere legislativă


	Amendamente Comisie

(autorul amendamentelor)
	Motivarea amendamen-

telor

	1.
	LEGE

pentru modificarea Legii nr. 370 din 20 septembrie 2004 pentru alegerea Preşedintelui României


	LEGE

pentru modificarea şi completarea Legii nr.370/2004 pentru alegerea Preşedintelui României


	Reglementare corectă.

	2. 
	Art unic - Legea nr. 370 din 20 septembrie 2004 pentru alegerea Preşedintelui României, publicată în Monitorul Oficial al României, Partea I, numărul 887 din data de 29 septembrie 2004, cu modificările şi completările ulterioare, se modifică după cum urmează:


	Articol unic. - Legea nr.370/2004 pentru alegerea Preşedintelui României, publicată în Monitorul Oficial al României, Partea I, nr.887 din 29 septembrie 2004, cu modificările şi completările ulterioare, se modifică şi se completează după cum urmează:


	Reglementare corectă.

	3.
	1 Alineatul 1 al articolului 4 se modifică şi se completează având următorul cuprins:

(1) Ziua alegerilor este duminica. In situaţiile prevăzute de alin (32) al articolului 73, ziua votării va fi sâmbăta. Alegerile au loc în luna anterioară lunii în care ajunge la termen mandatul de preşedinte. Cu cel puţin 45 de zile înaintea zilei votării, Guvernul stabileşte data alegerilor prin hotărâre.


	1. Alineatul (1) al articolului 4 se modifică şi  va avea următorul cuprins:

(1) Ziua alegerilor este duminica, cu excepţia situaţiilor prevăzute la art.73 alin.(5) când ziua alegerilor va fi sâmbăta. Alegerile au loc în luna anterioară lunii în care ajunge la termen mandatul de preşedinte. Cu cel puţin 45 de zile înaintea zilei votării, Guvernul stabileşte data alegerilor prin hotărâre.


	Reglementare corectă.

	4.
	2. Alineatul 2 al art 72 se elimină.


	2. Alineatul 2 al art 72 se abrogă.


	Reglementare corectă.



	5. 
	3. După alin. (3) al art. 73 se introduc doua noi alineate (31 , (32) şi (33) care vor avea următorul cuprins:

(31) Votarea în secţiile de votare organizate pe lângă misiunile diplomatice şi oficiile consulare ale României, se încheie cel târziu la ora 21 ora României.
(32) In cazul secţiilor de votare organizate pe lângă misiunile diplomatice şi oficiile consulare ale României din state în care datorită diferenţei de fus orar procesul de votare depăşeşte ora 21, ora României, votarea se va organiza în ziua anterioară celei stabilite prin lege, cu respectarea orarului din ţara respectivă.

(33) Cetăţenii români care doresc să voteze în secţiile de votare organizate pe lângă misiunile diplomatice şi oficiile consulare ale României, vor depune o cerere scrisă prin care să işi exprime această intenţie, cel mai târziu în preziua votării, la sediul secţiei de votare unde doreşte să voteze.


	3. După alinineatul (3) al articolului 73 se introduc doua noi alineate (4) şi (5), cu următorul cuprins:

(4) Votarea în secţiile de votare organizate pe lângă misiunile diplomatice si oficiile consulare ale României, se încheie cel târziu la ora 21.00, ora României.

(5) In cazul secţiilor de votare organizate pe lângă misiunile diplomatice şi oficiile consulare ale României din state în care datorită diferenţei de fus orar procesul de votare depăşeşte ora 21.00, ora României, votarea se va organiza în ziua anterioară celei stabilite prin lege, cu respectarea orarului din ţara respectivă.

Se elimină
	Reglementare corectă.
Textul nu este corelat cu norma de la alin.(1) al aceluiaşi articol, putând duce la împiedicarea exercitării dreptului de vot.

	6. 
	4. După articolul 17 se introduce un nou articol 171 care va avea următorul cuprins:

(1)
Toate formele de campanie electorală negativă trebuie să fie asumate prin
prezenţa, pe o suprafaţa de minim 25%, a datelor de indentificare a persoanei
juridice sau fizice care a comandat si a plătit realizarea respectivului material.
Vor fi avute in vedere următoarele tipuri de producţii publicitare: afisaj stradal,
tipărituri, audio-video, on-line.

(2) Se interzice folosirea de către un candidat, sau de către altă persoană fizică sau juridică în numele unui candidat, a imaginii, logo-urilor, vocii sau a altor elemente de identificare specifice contracandidaţilor.

(3) Vor fi sancţionate firmele ce pun la dispoziţia altor persoane fizice sau juridice spaţii publicitare în scopul promovării unor campanii negative care nu sunt asumate oficial.

(4) încălcarea prevedrilor cuprinse în art.171 constituie contravenţie şi se sancţionează cu amenda de la 70.000 lei la 100.000 lei. Toate prevederile privitoare la constatarea şi aplicarea sancţiunilor prevăzute de prezenta lege, se aplică în mod corespunzător.


	Se elimină
	Prevederile propuse reprezintă un paralelism legislativ, acestea regăsindu-se în Legea nr.334/2006 privind finanţarea activităţii partidelor politice şi a campaniilor electorale, cu modificările şi completările ulterioare.

